Phabricator
Phabricator yaiku sasetèl piranti tembayatan pangrembakan piranti alus dhedhasar wèb kang dumadi saka piranti paninjo kodhe Differential, pangluru répositori Diffusion, piranti pamawang pangowahan Herald, panglacak bug Maniphest, lan wiki Phriction. Phabricator sinambungan karo Git, Mercurial, lan Subversion. Piranti alus iki cumepak minangka piranti alus mardika mawa Lisènsi Apache 2.0.

Phabricator wiwitané dirembakakaké minangka piranti internal ing Facebook. Juru rembaka pokok Phabricator aran Evan Priestley ninggal Facebook supaya bisa nerusaké pangrembakan Phabricator ing perusahaan anyar aran Phacility.

Ing tanggal 29 Mèi 2021, Phacility mbabar wara-wara yèn dhèwèké padha bakal ngendheg sengkuyungan lan ora ngrembakakaké Phabricator manèh. Sawiji paguyuban nggawé fork-fork-an Phabricator aran Phorge, mbabar wara-wara rilis stabil kapisan menyang publik ing tanggal 7 Sèptember 2022.

Panganggo 

 AngularJS
 Asana
 Blender
 Discord
 Dropbox
 Facebook
 FreeBSD
 GnuPG
 KDE
 Mozilla
 LLVM/Clang/LLDB (debugger)/LLD (linker)
 Lubuntu
 MemSQL
 Pinterest
 Quora
 Twitter
 Uber
 Wildfire Games
 Wikimedia

Gladri

Rujukan

Pranala jaba 
 
 
 Phabricator ing GitHub
 Wikimedia Phabricator, dianggo kanggo nglacak tugas-tugas Wikimédia lan MédiaWiki (palapuran bug lan panjalukan fitur).
 Kaca MédiaWiki babagan Phabricator

Piranti alus sumber binuka
Piranti alus paninjo